Občina Bled, Cesta svobode 13, 4260 Bled, ki jo zastopa župan Janez Fajfar,

ID št. za DDV: SI 75845687, MŠ: 5883539000

 (v nadaljevanju: Občina)

in

vlagatelj ……………......................, ulica in številka ………………., poštna številka in kraj ……………..

KMG-MID: ……………......................, DŠ: ……………......................, MŠ: ……………......................,

TRR št. ……………......................, banka pri kateri je odprt račun: ……………...................... (v nadaljevanju: končni prejemnik).

skleneta

**POGODBO**

**O DODELITVI DRŽAVNIH POMOČI »DE MINIMIS« ZA OHRANJANJE IN SPODBUJANJE RAZVOJA KMETIJSTVA IN PODEŽELJA V OBČINI BLED ZA LETO 2018**

**Pomoč za izobraževanje in usposabljanje na področju nekmetijskih dejavnosti na kmetiji ter predelave in trženja – de minimis**

**1. člen**

Pogodbeni stranki ugotavljata, da:

* je bil dne 19. 3. 2018 na spletni strani Občine Bled objavljen Javni razpis za sofinanciranje ukrepov ohranjanja in spodbujanja razvoja kmetijstva in podeželja v Občini Bled za leto 2018 (v nadaljevanju: javni razpis);
* se je končni prejemnik prijavil na javni razpis s pravočasno in popolno vlogo, ki jo je pregledala strokovna komisija, imenovana s strani župana;
* je Občina s sklepom št. …………… z dne ……………., končnemu prejemniku odobrila sredstva v višini …………. EUR.

Sredstva se dodeljujejo na podlagi Priglasitve sheme državnih pomoči (št. priglasitve: M001-5883539-2015 z dne 8. 10. 2015, priglašene Ministrstvu za finance v skladu s pravilom »de minimis«).

Pomoč, dodeljena istemu vlagatelju (fizični ali pravni osebi) ne sme presegati 200.000 EUR bruto v obdobju zadnjih treh proračunskih let (100.000 EUR za podjetja v cestnoprometnem sektorju). Občina Bled je pri Ministrstvu za finance preverila podatke o že prejetih sredstvih v zadnjih treh letih. Iz dopisa Ministrstva za finance št. …………………… z dne ………… je razvidno, da končni prejemnik z dodeljenimi sredstvi ne presega prej omenjenega limita.

**2. člen**

Odobrena sredstva se končnemu prejemniku dodelijo iz proračuna Občine Bled za leto 2018, in sicer iz proračunske postavke 20110102 *Sofinanciranje programov na področju kmetijstva*, konto 410217 *Kompleksne subvencije v kmetijstvu*, za naslednje namene:

|  |  |
| --- | --- |
| **Namen** | **Bruto znesek** |
|  |  |
| **Finančna sredstva skupaj:** |  |

**3. člen**

Občina bo sredstva iz prejšnjega člena te pogodbe nakazala 30. dan od predložitve zahtevka za izplačilo sredstev, kateremu morajo biti priložena naslednja dokazila za uveljavljanje subvencije:

* račun, ki se glasi na upravičenca in ima vse sestavine računa v skladu s SRS in veljavno davčno zakonodajo ter je plačan preko TRR.
* potrdilo o izvršeni transakciji preko TRR.

Račun mora biti izdan po oddaji vloge na javni razpis za dodelitev pomoči za ohranjanje in spodbujanje razvoja kmetijstva in podeželja v Občini Bled za leto 2018.

Zahtevek za izplačilo sredstva mora na Občino prispeti najkasneje do 30. 10. 2018. Neporabljena sredstva se ne prenašajo v proračun naslednjega leta.

**4. člen**

Končni prejemnik se zavezuje, da:

* bo za naložbo vodil predpisano dokumentacijo in jo hranil še najmanj 10 let po izplačilu sredstev s strani občine;
* naložbe ne bo uporabljal v nasprotju z namenom dodelitve sredstev;
* bo investicija po zaključku le-te v uporabi vlagatelja in za namen, za katerega je pridobil sredstva, vsaj še 5 let po izplačilu sredstev;
* bo naložba zaključena pred predložitvijo zahtevka za izplačilo sredstev; kot zaključek naložbe se šteje tehnični prevzem oz. uporabno dovoljenje ali vključitev kmetijske mehanizacije ali opreme v objektih v proizvodni proces;
* bo omogočil Občini vpogled v dokumentacijo in kontrolo koriščenja namenskih sredstev;
* se strinja, da se podatki o odobrenih in izplačanih denarnih sredstvih, ki so javnega značaja, lahko objavljajo. Pri tem se lahko objavijo osnovni podatki o naložbi in prejemniku pomoči v skladu z zakonom, ki ureja dostop do informacij javnega značaja in zakonom, ki ureja varstvo osebnih podatkov;
* bo do 30. 10. 2018 na Občino dostavil zahtevke s prilogami, kajti kasneje dani zahtevki ne bodo upoštevani.

**5. člen**

Končni prejemnik se strinja, da ni upravičen do izplačila odobrenih sredstev v celoti, v kolikor ne izvede investicije v celoti. Sredstva se zmanjšajo, v kolikor je znesek končne investicije manjši od predvidene investicije po predračunih. V kolikor je znesek končne investicije višji od dodeljenih sredstev s strani Občine, se vlagatelju izplačajo sredstva odobrena s sklepom Občine.

Končni prejemnik se strinja, da mora s sklepom odobrena in že izplačana sredstva na podlagi te pogodbe vrniti skupaj s pripadajočimi zakonskimi obrestmi, navedenimi v zahtevku za vračilo sredstev, v roku 8 dni od vročitve zahtevka, če se ugotovi, da:

* so bila dodeljena sredstva delno ali v celoti nenamensko porabljena;
* je upravičenec za katerikoli namen pridobitve sredstev navajal neresnične podatke;
* je upravičenec za isti namen in iz istega naslova že pridobil finančna sredstva.
* je upravičenec kršil določila 5. člena te pogodbe.

V navedenih primerih ugotovljene nenamenske porabe sredstev, upravičenec izgubi pravico do pridobitve sredstev Pravilniku o ohranjanju in spodbujanju razvoja kmetijstva in podeželja v Občini Bled za programsko obdobje 2015 - 2020 za naslednji dve leti.

**6. člen**

Pogodbeni stranki izjavljata, da nihče v imenu ali na račun druge pogodbene stranke, predstavniku ali posredniku organa ali Občinske uprave Občine Bled ni obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je Občini Bled povzročena škoda ali je omogočena pridobitev nedovoljene koristi predstavniku ali posredniku organa ali Občinske uprave Občine Bled, drugi pogodbeni stranki ali njenemu predstavniku, zastopniku ali posredniku.

Pogodbene stranke so soglasne, da je v primeru storitve ali poskusa storitve dejanja iz prejšnjega odstavka ali podobnega dejanja ta pogodba nična.

**7. člen**

Občina za skrbnika pogodbe imenuje Bojano Lukan, višjo svetovalko za regionalno sodelovanje in gospodarski razvoj**,** da jo zastopa glede vseh vprašanj, ki so predmet te pogodbe.

**8. člen**

Morebitne spremembe te pogodbe so možne le s sklenitvijo aneksa k tej pogodbi.

**9. člen**

Pogodbeni stranki bosta morebitne spore iz te pogodbe reševali sporazumno, v nasprotnem primeru pa je za reševanje sporov pristojno stvarno pristojno sodišče.

**10. člen**

Pogodba je sklenjena, ko jo podpišeta obe pogodbeni stranki in velja od dneva podpisa pogodbe.

**11. člen**

Pogodba je sestavljena v dveh enakih izvodih, od katerih prejme en izvod Občina, en izvod pa končni prejemnik.

Številka: ………………………….

Datum: ………………………….

Končni prejemnik: Občina Bled

………………………………………………. Janez Fajfar

župan